ПРИЛОЖЕНИЕ I

**Живачни съединения и смеси в обхвата на членове 3 и 4**

***Живачни съединения***:

живачен(I) хлорид (Hg2Cl2, CAS № 10112-91-1)

живачен(II) оксид (HgO, CAS № 21908-53-2)

цинабарит

***Смеси:***

смеси на живака с други вещества, включително живачни сплави, при които концентрацията на живак е най-малко 95 тегловни процента.

ПРИЛОЖЕНИЕ II

**Продукти с добавен живак, посочени в член 5**

**Част А — продукти с добавен живак**

|  |
| --- |
| **1.** Батерии, с изключение на дискови цинково-сребърно-оксидни батерии със съдържание на живак < 2 %, дискови цинково-въздушни батерии със съдържание на живак < 2 % |
| **2.** Комутатори и релета, с изключение на мостове с висока точност за измерване на загуби и капацитет и високочестотни радиочестотни комутатори и релета в контролни и регулиращи прибори, с максимално съдържание на живак от 20 mg на мост, комутатор или реле. |
| **3.** Компактни луминесцентни лампи за общо осветление, които са ≤ 30 вата със съдържание на живак, надвишаващо 5 mg на лампова горелка. |
| **4.** Следните линейни луминесцентни лампи за общо осветление:1. трилентови фосфорни < 60 вата със съдържание на живак, надвишаващо 5 mg на лампа;
2. халофосфатни фосфорни ≤ 40 вата със съдържание на живак, надвишаващо 10 mg на лампа.
 |
| **5.** Живачни лампи с високо налягане за общо осветление |
| **6.** Следните луминесцентни лампи със студен катод и луминесцентни лампи с външен електрод (CCFL и EEFL) с добавен живак за електронни екрани: а) малка дължина (≤ 500 mm) със съдържание на живак, надвишаващо 3,5 mg на лампа;б) средна дължина (> 500 mm и ≤ 1500 mm) със съдържание на живак, надвишаващо 5 mg на лампа;в) голяма дължина (> 1500 mm) със съдържание на живак, надвишаващо 13 mg на лампа. |
| **7.** Козметичните продукти, съдържащи живак и живачни съединения, с изключение на специалните случаи, включени в приложение V, вписване 17 от Регламент (ЕО) № 1223/2009 на Европейския парламент и на Съвета[[1]](#footnote-1). |
| **8.** Пестициди, биоциди и локални антисептици. |
| **9.** Следните неелектронни измервателни уреди, за които не е налице подходяща безживачна алтернатива:а) барометри; б) влагомери; в) манометри; г) термометри;д) сфигмоманометри;Това вписване не включва следните измервателни уреди:1. неелектронни измервателни уреди, инсталирани в широкомащабно оборудване или използвани за измерване с висока прецизност;
2. измервателни уреди, които са произведени преди повече от 50 години към 3 октомври 2007 г.;
3. измервателни уреди, които ще бъдат показвани в рамките на публични изложения с културна и историческа цел.
 |

**Част Б — допълнителни продукти, изключени от списъка в част А от настоящото приложение**

комутатори и релета, луминесцентни лампи със студен катод и луминесцентни лампи с външен електрод (CCFL и EEFL) за електронни екрани и измервателни уреди, когато те се използват за замяна на компонент от по-голям уред и при условие че не е налична безживачна алтернатива за този компонент, в съответствие с Директива 2000/53/ЕО на Европейския парламент и на Съвета[[2]](#footnote-2) и Директива 2011/65/ЕС на Европейския парламент и на Съвета[[3]](#footnote-3).

ПРИЛОЖЕНИЕ III

**Свързани с живака изисквания, приложими към производствени процеси**

**Част I: Забранена употреба на живак и живачни съединения в производствени процеси**

а) считано от 1 януари 2019 г.: производство на ацеталдехид

б) считано от 1 януари 2019 г.: производство на мономера винилхлорид

**Част II: Производствени процеси, подлежащи на ограничения по отношение на употребата и изпусканията на живак и живачни съединения**

***Производство на натриев или калиев метилат или етилат***

Производството на натриев или калиев метилат или етилат се извършва в съответствие със следните изисквания:

* не се употребява живак от първичен добив;
* намаляване с 50 % до 2020 г., в сравнение с равнищата от 2010 г., на преките и непреки изпускания на живак и на живачни съединения във въздуха, водата и почвата, в тонове произведени вещества; и
* към датата на влизане в сила на настоящия регламент капацитетът на съоръженията, в които се употребяват живак или живачни съединения за производство на натриев или калиев метилат или етилат, които вече са били в експлоатация преди тази дата, не следва да се увеличават и не се разрешават нови съоръжения.

ПРИЛОЖЕНИЕ IV

**Съдържание на националния план относно ръчния и дребномащабния добив на злато, посочен в член 9**

Националният план включва следната информация:

а) национални цели и цели за намаляване;

б) дейности за преустановяване на:

i) амалгамирането на нераздробена руда;

ii) изгарянето на открито на амалгама или преработена амалгама;

iii) изгарянето на амалгама в жилищни райони; и

iv) цианидното излужване — без предварително отстраняване на живака — в седимент, руда или хвост, към които е добавен живак;

ж) стъпки за улесняване на формализирането или регулирането на отрасъла за ръчен и дребномащабен добив на злато;

з) базови прогнозни стойности на употребените количества живак и използваните практики при ръчен и дребномащабен добив и преработка на злато на територията на държавата;

и) стратегии за насърчаване на намаляването на емисиите, изпусканията и експозицията на живак в ръчния и дребномащабния добив и преработка на злато, включително безживачни методи;

й) стратегии за управление на търговията и предотвратяване на отклоняването на живак и живачни съединения от чуждестранни и местни източници за употреба в ръчния и дребномащабния добив и преработка на злато;

к) стратегии за включване на заинтересованите лица в реализацията и непрекъснатото развитие на националния план за действие;

л) стратегия в областта на общественото здравеопазване относно експозицията на живак на миньорите, занимаващи се с ръчен и дребномащабен добив на злато, и техните общности, която включва, наред с другото, набиране на данни за здравето, обучение на здравни работници и повишаване на осведомеността чрез здравни заведения;

м) стратегии за предотвратяване на експозицията на уязвими групи от населението — по-конкретно деца, жени в детеродна възраст и особено бременни жени — на живак, използван в ръчния и дребномащабния добив на злато;

н) стратегии за предоставяне на информация на миньорите, занимаващи се с ръчен и дребномащабен добив на злато, и на засегнатите общности;

о) график за осъществяването на националния план за действие.

ПРИЛОЖЕНИЕ V

**Таблица на съответствието**

|  |  |
| --- | --- |
| **Регламент (ЕО) № 1102/2008** | **Настоящият регламент** |
| Член 1, параграф 1 | Член 3, параграф 1, първа алинея |
| Член 1, параграф 2 | Член 3, параграф 1, втора алинея |
| Член 1, параграф 3 | Член 3, параграф 2 |
| Член 2 | Член 11 |
| Член 3, параграф 1, първа алинея | Член 13, параграф 1 |
| Член 3, параграф 1, втора алинея | \_ |
| Член 3, параграф 2 | \_  |
| Член 4, параграф 1 | \_  |
| Член 4, параграф 2 | \_  |
| Член 4, параграф 3 | \_  |
| Член 5, параграф 1 | \_  |
| Член 5, параграф 2 | \_  |
| Член 5, параграф 3 | \_  |
| Член 6, параграф 1 | Член 12, параграф 1 |
| Член 6, параграф 2 | Член 12, параграф 1 |
| Член 6, параграф 3 | Член 12, параграф 1 |
| Член 6, параграф 4 | \_  |
| Член 7 | Член 14 |
| Член 8, параграф 1 | \_  |
| Член 8, параграф 2 | \_  |
| Член 8, параграф 3 | \_  |
| Член 8, параграф 4 | \_  |
| Член 8, параграф 5 | \_  |
| Член 9 | \_  |

1. **Регламент (ЕО) № 1223/2009 на Европейския парламент и на Съвета от 30 ноември 2009 г. относно козметичните продукти (**ОВ L 342, 22.12.2009 г., стр. 59). [↑](#footnote-ref-1)
2. Директива 2000/53/ЕО на Европейския парламент и на Съвета от 18 септември 2000 година относно излезлите от употреба превозни средства (ОВ L 269, 21.10.2000 г., стр. 34). [↑](#footnote-ref-2)
3. **Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване (**ОВ L 174, 1.7.2011 г., стр. 88). [↑](#footnote-ref-3)